cyanic-selkie/wikianc huggingface dataset:
גשר טראיאנוס
הריסת הגשר
בשנת 1856 אפשר היה עדיין לראות את 20 העמודים של הגשר, כשגובה פני הנהר היה נמוך במיוחד. ב-1906 החליטה הוועדה הבינלאומית לדנובה להרוס שני עמודים שהפריעו לתנועת כלי השיט. ב-1932 ניתן היה לראות 16 עמודים תחת המים וב-1982 היו עדיין 12 עמודים והאחרים נסחפו כנראה על ידי מי הנהר. כעת ניתן עדיין לראות את העמוד הראשון ואת העמוד האחרון.
גשר טראיאנוס הוא אתר היסטורי המהווה חלק מהמורשת הלאומית ברומניה, נמצא ברשימת האתרים ההיסטוריים (מספר 16) תחת הקוד MH-I-m-A-10047.04 ונמצא תחת ניהול משרד התרבות והדתות הרומני.
שליו נודד
השליו במקורות היהדות
השליו המקראי מזוהה ללא ספק עם העוף הידוע בשם זה בימינו. הדבר בא לידי ביטוי ברוב מסורות התרגום: אונקלוס, תרגום רס"ג, הוולגטה (תרגום התורה ללטינית) וגם בתלמוד. גם סיפור נדידת השליו הנזכר במקרא (שמות טז יג; במדבר יא לא-לג) מתאים מאוד לתכונותיו.
הרבנים הראשיים, הרב אליהו בקשי דורון והרב שלמה גורן, התירו את אכילת השליו. נערכו מספר ניסיונות לגדלו באופן מסחרי על מנת לשווק ביצים ובשר. גידול השלווים בישראל עולה ויורד חליפות בהתאם לתנאי השוק המקומי ורמת ההיצע והביקוש. יש הרואים חשיבות בשימור מסורת אכילתו.
הרעלת שליו
ההסבר הרפואי הוא של הרעלת חומצת חלב המצטברת בשרירים בטרם היא מתחמצנת בחזרה לפירובט. החומצה גורמת התכווצות לא רצונית ואף שיתוק של שרירי הלב או הריאות. זוהי גם הפרשנות שניתנה בידי חוקרי המקרא האירופיים במאה ה-19. לעומתם, רופא קפריסאי הציע בעיתון האיגוד האמריקאי לרפואה, בעקבות הרעלה נרחבת שאירעה בסיציליה, כי מדובר בְּמִיוֹגלובינוּריה - הרעלת עודף מיוגלובין אחרי התפרקות נרחבת ומהירה של רקמת השריר. במכתב תגובה בשנת 1970, הרופא היהודי פרד רוזנר סיכם את הנאמר בתחום והביא את דברי הרמב"ם על פי היוונים הקדמונים, שמדובר אולי כתוצאה ממזון רעיל לאדם שהשליו אוכל, ובפרט פרח ההֶלֶבּוֹר.
דיגוקסין
מנגנון פעולה
מנגנון הפעולה העיקרי של דיגוקסין הוא בעיכוב משאבת נתרן אשלגן, בעיקר בשריר הלב. עיכוב זה גורם לעלייה ברמות הנתרן התוך-תאית. במצב רגיל, סידן אמור לצאת מחוץ לתא ובמקומו אמור להיכנס נתרן. אולם כעת, בגלל העלייה ברמות הנתרן, פעולה זו אינה מתרחשת ובמקום זאת עולה רמת הסידן בתא שנגיש לתאים, כתוצאה מכך מתרחשת עלייה בכוח ההתכווצות של שריר הלב. התרופה ניתנת בדרך כלל במינון שגורם לעיכוב עדין של המשאבה (20–40 אחוז). אפקט אינוטרופי חיובי מתקבל במנה שהיא 50–60 אחוז מהמנה הטוקסית.
עשבייה
כדי לשמור על צורתם וצבעם, צמחים הנאספים בשדה נפרשים על-גבי נייר ומיובשים בתוך שכבות של נייר סופג. הצמחים המיובשים מועברים לגיליונות של נייר לבן נוקשה, בצירוף תיעוד מפורט של כל המידע הרלוונטי אודותיהם, כגון תיאור הצמח (למשל צבע הצמח, שעשוי להשתנות עם הייבוש וחלוף הזמן), מועד ומקום האיסוף (כולל נקודת ציון, גובה מעל פני הים, תיאור בית הגידול), ושם האדם שאסף את הצמח. הצמח בצירוף המידע מוחזקים בתוך תיק מגן - גיליון עשבייה. כהגנה בפני תקיפה בידי חרקים, הצמח המיובש מוקפא או מורעל, והגיליון עובר חיטוי. גיליונות העשבייה ממוינים הן לפי סדר סיסטמטי והן לפי האזור הגאוגרפי בו נאסף כל צמח.
אדריכלות פלדיאנית
התקופה הנאו פלדיאנית
סגנון הבארוק היה פופולרי באנגליה זמן קצר בלבד. ברבע הראשון של המאה ה-18 פורסמו באנגליה מספר ספרי אדריכלות המפארים ומרוממים את סגנון הבנייה הקלאסי.
הפופולרי מבין הספרים היה הוויטרוביוס בריטניקוס המתאר את התוכניות של בניינים בבריטניה שהושפעו מהסגנון הקלאסי ומסגנונו של פלדיו - רובם בתים בתכנונו של איניגו ג'ונס. ספרים אלה הביאו לתחייתה של האדריכלות הפלדיאנית באנגליה במהלך המאה ה-18. בשל ספרו (הבריטניקוס) נבחר קולין קמפבל לתכנן את ביתו של הבנקאי הנרי הוראס - בית סטורהד - בית שהפך מקור השראה לבתי אחוזה רבים בבריטניה.
אדריכלות פלדיאנית בצפון אמריקה
בווירג'יניה, בקרוליינה הדרומית ובקרוליינה הצפונית נבנו בתי אחוזה רבים בסגנון פלדיאני ובהם אחוזת סטרטפורד, אחוזת דרייטון שבצ'סטרטון ועוד. סגנון בנייה זה הפך למכונה "סגנון קולוניאלי אמריקאי" בשל תפוצתו בקרב בעלי המעמד הגבוה במושבות.
אלעזר בן שמעון
חייו
לאחר אובדן הגליל לצבא אספסיאנוס, הצליח אלעזר בעזרת הכסף שבידו ובעזרת אנשיו, להשתלט על ירושלים, להדיח את הכהן הגדול מתתיהו בן תאופילוס, ולמנות אחר במקומו. חנן בן חנן מחה על צעד זה, והחלה מלחמת אחים, במהלכה התבצרו בהר הבית הקנאים בהנהגת אלעזר בן שמעון, ועמם יוחנן מגוש חלב אשר הגיע לעיר ועמו אלפי לוחמים, פליטים מחורבן הגליל. תחת השפעת יוחנן הוזמנו לעיר האדומים אשר הכריעו את המלחמה לטובת הקנאים, ורצחו אלפים מן הסיעה המתונה. לאחר מכן השתלטו הקנאים על העיר, אך יוחנן מגוש חלב השתלט על התנועה הקנאית, והדיח את אלעזר. יחד עם אלפיים מאנשיו התבצר אלעזר בבית המקדש, ומשם ניהל את מלחמתו ביוחנן. באותם הימים הגיע לעיר אף שמעון בר גיורא, מנהיג קנאים נוסף, והקים אף הוא סיעה עירונית ביחד עם אנשיו. בעיר פעל אף פלג רביעי שלא נשמע למשמעת איש משלושת מנהיגי הקנאים. ארבעת פלגי הקנאים ניהלו ביניהם מלחמות קשות וגרמו נזק כבד להגנת העיר ולתושביה. אף נשרף מחסן המזון שיכל לשמש את התושבים בעת המצור הקרב.
אלדו ברונצ'י
דון אלדו ברונצ'י (באיטלקית: Aldo Brunacci; 2 באפריל 1913 באסיזי – 2 בפברואר 2007) היה הכומר של קתדרלת סן רופינו (San Rufino). בזמן מלחמת העולם השנייה היה מראשי המחתרת באסיזי, שפעלה להצלת יהודים, לצידם של הבישוף ג'וזפה פלאסידו ניקוליני והאב רופינו ניקאצ'י.
קולין ורנקומב
קולין ורנקומב (באנגלית: Colin Vearncombe; 26 במאי 1962 – 26 בינואר 2016) המוכר יותר בשם "בלאק" (באנגלית: Black) ששימש גם כשם להקתו, היה זמר-יוצר בריטי שעיקר תהילתו בשנות ה-80 של המאה ה-20. נודע בעיקר בזכות להיטיו "Wonderful life" ו-"Sweetest smile".
קריירה
ב-2015 הוציא את האלבום "Blind Faith" שמומן כולו באופן ציבורי מכספי גולשים באתר PledgeMusic. באותה שנה הקליט גרסה בשפה הקטלונית ללהיטו המוכר "Wonderful life" במסגרת תוכנית התרמה של ערוץ הטלוויזיה הקטלוני בספרד.
יורו 2004
פורטוגל אירחה את הטורניר לראשונה בתולדותיה, וזאת לאחר שהצעתם לאירוח התחרות התקבלה ב-12 באוקטובר 1999, תוך שהיא גוברת על הצעת ספרד וההצעה המשותפת של אוסטריה והונגריה.
הנבחרות המעפילות
2 כ
3 כ
ג'ון בילינגסלי
קריירה
בשנת 2016 שיחק בסרט הדרמה "מדטאון" בכיכובו של מיילו ונטימיליה. הסרט הוקרן לראשונה בפסטיבל הסרטים הבינלאומי בקליבלנד, ויצא להקרנה מצומצמת ברחבי ארצות הברית בינואר 2018. עוד ב-2016, שיחק בעונה השנייה והשלישית של סדרת הטלוויזיה "תפרים" בתור מיטשל בלייר.
מיכאל שמש
ביוגרפיה
ביולי 2020 בעיצומה של המחאה נגד בנימין נתניהו חשף את הקלטות השר לביטחון הפנים אמיר אוחנה ומפקד מחוז ירושלים ניצב דורון ידיד. בהקלטות נשמע אוחנה כשהוא מפעיל לחצים על הממ״ז לשים סוף למחאה נגד ראש הממשלה נתניהו. בנוסף נשמע מפקד המחוז כשהוא מודה בכך שהוטלו קנסות חריגים נגד המפגינים בגין אי עטיית מסיכה במרחב הציבורי.
שמש הוא בוגר תואר ראשון במשפטים.
הוא נשוי ואב לשניים.
ידידי ישראל באירופה
הארגון הפעיל שדולה בת עשרות חברים הפועלת בפרלמנט האירופי, בהם גונר הומארק משוודיה אשר כיהן כיושב ראש ועדת החוץ של האיחוד האירופי. הארגון פעל לסיכול יוזמות חקיקה אנטי ישראליות, אירגן כנסי תמיכה בישראל ופרש חסות על אירועים יהודים שנערכים בפרלמנט של האיחוד האירופי.
בשנת 2015 נסגר הארגון ופעולתו נפסקה.
האקדמיה הימית המלכותית של נורווגיה
האקדמיה, שנוסדה ב-27 באוקטובר 1817, ממוקמת בלקסוואג שבברגן.
דמיטרי קומבארוב
סטטיסטיקה
נכון ל-16 ביוני 2017
מילה נרדפת
תפקידן של מילים נרדפות
בעברית מודרנית קיים שימוש ברצפים של שתי מילים נרדפות (ולפעמים יותר) לשם הדגשת רעיון. דוגמאות: ״בושה וחרפה״, ״נורא ואיום״, ״ששון ושמחה, דיצה וגילה״.
מילים נרדפות בספרות הקדומה
מילים נרדפות שימשו בספרות המזרח הקדום כאמצעי סגנוני גם בפרוזה. בתנ"ך יש לכך דוגמאות רבות, כגון:
גן בן שפר
מאפייני הגן
בשנת 2006 זכה הגן לעיצוב מחדש.
משחקי פיתוי
משחקי פיתוי (באנגלית: Cruel Intentions; בתרגום חופשי: "כוונות זדון") הוא סרט קולנוע אמריקאי משנת 1999 מסוגת הקומדיה הדרמטית. הסרט מבוסס על הרומן הצרפתי בן המאה ה-18 "יחסים מסוכנים", ועוסק בתככים ומזימות על רקע רומנטי ומיני בין צעירים עשירים, אך ממקם את העלילה בניו יורק של ימינו. בסרט כיכבו ראיין פיליפה, שרה מישל גלר, ריס וית'רספון וסלמה בלייר, והוא הניב פריקוול וסרט נוסף בסדרה, אשר יצאו ישירות לווידאו.
עלילה
בינתיים ממשיך סבסטיאן בחיזוריו אחר אנט, אשר מתוודה לבסוף כי היא אוהבת ושוכבת איתו. סבסטיאן מגלה כי גם הוא אוהב את אנט, וכשקתרין מציעה לו את עצמה בהתאם לתנאי ההתערבות שלהם הוא מסרב לה. קתרין הפגועה מאיימת כי תפנה את מזימותיה להריסת מעמדה של אנט אם סבסטיאן לא ייפרד ממנה, והוא מחליט לעשות זאת. קתרין ממשיכה בנקמתה ועתה מסרבת לסבסטיאן, ומודיעה לו שזו הייתה תוכניתה מלכתחילה - לחשוף את "רכותו" לאהבה.
גרשון (ג'ורג') גרי
חייו
גרי נפטר בירושלים בשנת תש"ב, והובא לקבורה בגדרה. המרפאה בכפר גלעדי נקראה על שמו.
אנטנה פרבולית
אנטנה פַּרַבּוֹלִית (באנגלית: Parabolic Antenna) היא אנטנה המשתמשת במחזיר פרבולי, משטח מעוקם עם חתך רוחבי בצורת פרבולה המכוונת את גלי הרדיו. התצורה הנפוצה ביותר שלה בעלת צורה של צלחת ומכאן הכינוי הנפוץ "צלחת" (וגם באנגלית מכונה לעיתים Dish Antenna או Parabolic Dish). היתרון הגדול ביותר של אנטנה פרבולית הוא היכולת שלה להשיג כיווניות (Directivity) מדויקת. היא מרכזת אלומה צרה בכיוון מסוים, כמו הארת פנס, או לחלופין קולטת גלי רדיו מכוון מסוים עם עקום קרינה המציג שבח אנטנה גדול משמעותית באותו הכוון. אנטנות פרבוליות מייצרות את האלומות הצרות ביותר מכל סוגי האנטנות. כדי להשיג זאת חייבת האנטנה להיות גדולה בהרבה מאורך הגל ולכן משמשות בדרך כלל לתחומי התדרים הגבוהים של ספקטרום הרדיו, ב-UHF וגלי מיקרו (SHF) בהם אורכי הגל קטנים מספיק כדי שאנטנות בגודל "סביר" יהיו שמישות.
Zoo ארץ zoo?
zoo ארץ zoo? ("זו ארץ זו?") הוא ספר הומור וסאטירה מאת ב. מיכאל, חנוך מרמרי, קובי ניב, אפרים סידון, דודו גבע ודיק קודור. הספר יצא לאור בשנת 1975 בהוצאת "א.ל". בשנות ה-80 יצאה לאור מהדורה חדשה (זהה כמעט לגמרי לקודמת) של הספר בהוצאת "דומינו". אחד ההבדלים: במהדורה השנייה (עמוד 233) הוחלפה הקריקטורה של שר האוצר יהושע רבינוביץ' בזו של יורם ארידור. בשנת 2016 יצאה מהדורה מחודשת זהה לזו שיצאה בשנות ה-80.
האימפריה הקולוניאלית הצרפתית
האימפריה הצרפתית הראשונה
מסעותיהם המוקדמים של ג'ובאני דה וראצאנו וז'אק קרטייה בתחילת המאה ה-16, וכמו כן מסעותיהם של הדייגים הצרפתים לגדות הגדולות של ניופאונדלנד במהלך המאה, היו תחילתה של האימפריה הצרפתית הראשונה; אך ההגנה הספרדית על המונופול שלה באמריקה, ומלחמות הדת של סוף המאה ה-16 מנעו מצרפת לבסס קולוניות. ניסיונותיהם הראשונים של הצרפתים להקים קולוניה בריו דה ז'ניירו, ב-1555 ("צרפת האנטארקטית"), בסנט לואיס ב-1612 ("צרפת המשוונית"), ובפלורידה (כולל מבצר קרוליין ב-1562) היו כושלים, בשל מוכנותם של הספרדים והפורטוגזים.
ב-1699 גדלו הטריטוריות הצרפתיות בצפון אמריקה אף יותר, עם הקמת לואיזיאנה באגנו של נהר המיסיסיפי. רשת הסחר וההתיישבות הנרחבת בלואיזיאנה עד לקנדה דרך הימות הגדולות הוגנה על ידי סדרת מבצרים, שרבים מהם רוכזו באזור שכיום כלול במדינות אילינוי וארקנסו, ארצות הברית.
האימפריה הצרפתית השנייה
בסופן של המלחמות הנפוליאוניות, רוב הקולוניות הצרפתיות הוחזרו אליה, גוואדלופ ומרטיניק בקאריבים, גיאנה בדרום אמריקה, מספר נקודות מסחר בסנגל, האי בורבון (ראוניון) באוקיינוס ההודי, ומספר ערים בהודו. בריטניה סיפחה את סנט לוסיה, טובגו, איי סיישל ואת האי צרפת (מאוריציוס).
התמוטטותה של האימפריה
מיד לאחר מכן, החלה צרפת להתמודד עם תנועת הדה-קולוניזציה. באסיה, הו צ'י מין ווייט מין הכריזו על עצמאותה של וייטנאם, ופתחו במלחמת הודו-סין הראשונה. ב-1955 החלה התקוממות באיחוד העממי של קמרון, שהונהגה בידי רובן אום ניוב. לבסוף, ההתקוממות דוכאה ביד קשה.
דאודורנט
היסטוריה
הדאודורנט המסחרי הראשון בהיסטוריה נקרא "MUM", והוא פותח בפילדלפיה שבארצות הברית בשנת 1888. הפטנט על החומר "אנטיפרספירנט" נרשם ב-28 בינואר 1941 על ידי הכימאי האמריקאי ג'ולס מונטרייר.
מייקל באלינט
תחילת דרכו
באלינט התיידד עם אליס סייקיי-קובאץ', אז סטודנטית לאנתרופולוגיה, בת לאם פסיכואנליטיקאית בשם וילמה קובאץ', שלמדה אצל שנדור פרנצי. בהמלצת חברתו קרא באלינט את הספרים "שלוש המסות על תאוריית המין" (1905) ואת "טוטם וטאבו" (1913-1915) של זיגמונד פרויד, אבי הפסיכואנליזה. בנוסף השתתפו שניהם בהרצאות של שנדור פרנצי, שקיבל בשנת 1919, במהלך השלטון הקומוניסטי של בלה קון, את הפרופסורה הראשונה בעולם לפסיכואנליזה.
באלינט נישא לאליס סייקיי-קובאץ' בשנת 1924. הם עברו לברלין, שם עבד באלינט במעבדה הביוכימית של אוטו היינריך ורבורג, שקיבל פרס נובל ב-1931. כמו כן עבד בבית החולים "שאריטה" ("Charité"). אשתו עבדה במוזיאון לפולקלור.
פעילותו בבריטניה
באלינט פיתח על סמך ניסיונו הקליני חידושים תאורטיים לגבי השפעת השלבים המוקדמים ביותר ביחסים אם-תינוק על ההתפתחות הנפשית, והגה טכניקות טיפוליות חדשות, בהן טכניקת הטיפול הממוקד.
תרומה לתאוריה של יחסי אובייקט
כבר משנת 1935 התרשם באלינט מהפיצול שהיה קיים בין השיטה הטיפולית בפסיכואנליזה המבוססת על תקשורת, על היחס בין שני אנשים ובין ההמשגה, המתייחסת יותר לפסיכולוגיה של הפרט היחיד. לדעתו כל המושגים והמונחים הפסיכואנליטיים עד אז, מלבד ה"אובייקט" ו"יחסי האובייקט" התייחסו רק לפרט, ליחיד. כממשיך דרכו של פרנצי בנסיונותיו לשינויים בטכניקת הטיפול הגיע באלינט למסקנה שמטופלים, במיוחד בעלי ההפרעות קשות יותר, מחפשים בתוך הסיטואציה האנליטית לא את סיפוק המשאלות האינפנטיליות המיניות והתוקפניות אלא אהבה בלתי מותנית, "אובייקט אהבה ראשוני" שנחסך מהם בילדות. באלינט חשב כי החיפוש אחרי אובייקט האהבה הראשוני מהווה תשתית למעשה לכל התופעות הפסיכולוגיות.
ספריו
ציטוטים 'השבר הבסיסי'
רחב זנב צהוב-שפה
נחש זה מגיע לאורך 1.5 מ' בממוצע ויכול להגיע גם ל-2 מ'. הנקבות ארוכות מהזכרים במעט. לנחש גוף רחב מפוספס בפסים כהים על רקע לבן והזנב מסתיים בקצה רחב. חלקו העליון של הראש, מהשפתיים והחוטם השטוח עד לאחורי הראש בעלי גוון צהבהב. נחש זה הוא אחד מהארסיים ביותר על כדור הארץ ויכול לשתק ולהרוג בקלות.
הנחש אינו תוקפני אך הוא יכול להכיש ולהרוג אם יאיימו עליו, דבר שקורה לעיתים לדייגים הפורשים רשתות ומעלים נחשי ים ברשתם.
מורפיזם
חקר המורפיזמים והמבנים (נקראים אובייקטים) שעליהם הם מוגדרים הוא מרכזי לתורת הקטגוריות. רבים מהמונחים הקשורים למורפיזמים, כמו גם האינטואיציה עליה הם מבוססים, מגיעים מקטגוריות מסוימות, כאשר האובייקטים הם פשוט קבוצות עם תוספת של איזשהו מבנה, והמורפיזמים הם פונקציות המשמרות את המבנה. בתורת הקטגוריות, מורפיזמים לעיתים נקראים חצים, בהתאם לצורת ייצוגם בדפוס ובהתאם לרעיון שחץ עובר מנקודת מקור לנקודת יעד.
אילנה פרדס
אילנה פרדס (נולדה ב-3 בינואר 1956) היא פרופסור בקתדרה לספרות כללית והשוואתית ע"ש קתרין קורנל באוניברסיטה העברית בירושלים.
אוהבים מוכי ירח: עגנון ושיר השירים בתרבות הישראלית
הדמיון הפרשני של עגנון חובק עולם ומזמין לחשוב מחדש על הגדרות נורמטיביות של ספרות, מקרא ופרשנות. בשילוב נדיר של קריאה ספרותית והיסטורית, מבקשת אילנה פרדס להאיר פן לא מוכר בפרויקט הפרשני של עגנון. עגנון מתגלה כאן לא רק כמי שמצוי בכל רובדי הפרשנות המסורתית, אלא גם כמי שמתבונן בחדות שאין דומה לה בעיסוק האובססיבי במקרא בהקשרים מודרניים.
הספר מתמקד בשני סיפורי אהבה – "שבועת אמונים" ו"עידו ועינם" – המאופיינים ברצפים חלומיים בלילות לבנה במילואה. האוהבים ביצירות אלו מוצגים כאוהבים מוכי ירח, או מוכי לבנה, הנושאים את שיר השירים על גבם בלי כל יכולת לפענח את הטקסט העתיק. בדומה לשולמית הישנה שלבה ער, הם מחפשים אהבה אך אינם יכולים למוצאה; הם אינם מסוגלים ללכת בעקבות האהבות המטריפות אותם, אך גם אין בכוחם לנטוש אותן. בין שלל האהבות המעסיקות את עגנון ביצירות אלו מבצבצת גם אהבה ספרותית: המרוץ הסהרורי אחר שיר השירים עצמו.
מחקר איכותני
מהותנות
חקר אתניות בראיון עומק, לעומת זאת, יאפשר לחוקר לבחון כיצד הנחקר מגדיר אתניות, והאם הקטגוריה של אתניות היא רלוונטית עבורו. מחקר כזה יאפשר לבחון את האופן שבו החברה מגדירה אתניות, ולא רק את היחסים בין הקבוצות האתניות השונות שהוגדרו מראש.
קרל שלכטר
דו-קרב על אליפות העולם
בניגוד לכך כתב רב אמן לארי אוונס:
אי לכך יש הטוענים ששלכטר הפסיד בכוונה במשחק האחרון בהתמודדות כדי למנוע ניצחון שמצד אחד לא היה מקנה לו את התואר ומצד שני היה מחייב את השניים לדו-קרב נוסף ללא מימון ראוי. השערה זו נובעת בין השאר מכך ששלכטר היה שחמטאי שקשה מאוד לנצח אותו. מיעוט הפסדיו בזירה הבינלאומית הקנו לו את הכינוי 'אמן התיקו' (drawing master). שלכטר גם היה ידוע כג'נטלמן וכשחקן הגון מאוד. לכן יש אומרים שלא היה מעוניין לזכות בדו-קרב האליפות בפער קטן שהושג בזכות ניצחון מקרי אחד.
שלכטר פגש לדו-קרב גם את זיגברט טאראש ב-1911 (תיקו) ואת עקיבא רובינשטיין ב-1918 (הפסד). אחת מהופעותיו המרשימות ביותר הייתה בדו-קרב נגד דוד ינובסקי שנערך בקרלסבאד ב-1902: שלכטר ניצח את ינובסקי בשישה משחקים, סיים עוד שלושה בתיקו והפסיד משחק בודד.
נטלי אימברוליה
נטלי ג'יין אימברוליה (באנגלית: Natalie Jane Imbruglia; נולדה ב-4 בפברואר 1975) היא זמרת, דוגמנית ושחקנית אוסטרלית-בריטית. בתחילת שנות התשעים שיחקה באופרת הסבון האוסטרלית "שכנים שכנים". לאחר מכן פצחה בקריירה כזמרת, והצליחה במיוחד עם הלהיט "Torn" ("קרועה"), ואף הייתה מועמדת לשלושה פרסי גראמי בשנת 1999.
דקאן
דֵּקָאן הוא תואר המשרה של אדם שהוענקה לו סמכות ניהולית משמעותית, בפרט ניהול פקולטה באוניברסיטה.
נטלי אימברוליה
חיים אישיים
בקיץ 2016 הייתה אימברוליה אמורה להופיע בישראל וביטלה את הופעתה בשל מכירת כרטיסים דלה במיוחד. ארגוני החרם מיהרו לזקוף את הביטול לזכותם, בטענה שהם אלה כביכול ששכנעו את אימברוליה שלא להופיע בישראל.
פיליפ קירקורוב
קורות חיים
בסוף שנת 2011 הכריז במהלך טקס "גרמופון הזהב" כי נולדה לו בת. הבת נולדה בארצות הברית בעזרת אם פונדקאית שקירקורוב בחר ועל ידי תרומת ביצית. הבית שנקנה עבורו במיאמי עמד ריק כיוון שהפפראצי גילו אותו ולא נתנו מנוחה לאב הטרי והילדה. בגיל שלושה חודשים הועברה התינוקת למוסקבה, שם טיפלה בה דודתו של קירקורוב.
פוסומים זנבות-טבעת
פוסומים זנבות-טבעת (שם מדעי: Pseudocheiridae) היא משפחה של יונקי כיס מסדרת הקנגוראים החיים באוסטרליה ובגינאה החדשה.
הצדעה צופית
"חצי הצדעה", המכונה סימן הצופים, משמשת גם במצבים מסוימים. היד עדיין מוחזקת בכף היד ופונה כלפי חוץ, והאגודל אוחז באצבע הקטנה, אך היד מוחזקת בכתף במקום זאת. ארגונים אחרים עם קשר היסטורי לצופים משתמשים גם בזה.
Girl Scouts of the USA
כחברות ב- WAGGGS, הצופות הבנות של ארצות הברית משתמשות בסימן שלוש אצבעות בגובה הכתפיים. שלוש האצבעות מייצגות את אמונותיו הרוחניות של האדם עצמו, אנשים אחרים ואת חוקת הצופות. זה שונה מגרסת 1913 שבה האצבע הראשונה ייצגה את אלוהים ואת המדינה.
גבעת טרכייט
מקור השם
הגבעה נקראת בשם זה - בשל הסלע הטרכיט ממנה היא מורכבת.
מכס מרכוס
כירורג בגרמניה
מרכוס עבד אצל פרופ' בורכרד בבית החולים מואביט כרופא ראשי. מרכוס התפרסם כמנתח מצליח ומנהל המחלקה הצעיר ביותר אי פעם בבית החולים שבשכונת פרידריכסהיין. בית החולים העירוני פרידריכסהיין בברלין שהכיל 1200 מיטות, מהן מחלקה כירורגית של 240 מיטות.
הניתוח להצלת ארלוזורוב
בסביבות השעה 22:00 של יום שישי 16 ביולי 1933, עת הובא חיים ארלוזורוב הפצוע במכונית פרטית לבית החולים. הוא היה פצוע על ידי קליע אחד בבטנו, עם שטף דם פנימי גדול. ידיד משפחת ארלוזורוב, ד"ר יוליוס קליברג (ׁׁׁׂ1894–1988), מנהל המחלקה הפנימית בבית החולים הדסה בירושלים, היה במקרה בתל אביב והתאכסן באותו מלון בו שהתה משפחת ארלוזורוב. הוא הגיע כאשר ד"ר אמיל שטיין התרחץ לניתוח של ארלוזורוב. ד"ר קליברג ידע שפרופסור מכס מרכוס נמצא בתל אביב והציע לד"ר שטיין להביאו כתגבור. ראש העיר מאיר דיזנגוף שלח את מכוניתו להביא את מרכוס, ובינתיים החל צוות בית החולים להכין את המכשור לעירוי דם. אך תקלה במכשיר עיכבה את מתן הדם, ולמרות שהפציעה לא נחשבה לאנושה, ארלוזורוב נפטר כעבור שלוש שעות כתוצאה מ"חוסר-דם חריף". ד"ר אריה אלוטין שהשתתף בניתוח כעוזר שני מעיד על מה שהתרחש בחדר הניתוח:
מתלמידיו
בין תלמידיו שמונו למנהלי מחלקות: ד"ר אריה אלוטין, פרופ' מנדל סטבורובסקי, פרופ' משה סולובייצ'יק, פרופ' בוריס דב טולצ'ינסקי, ד"ר אליהו בן-טובים, פרופ' נח פלר, ד"ר יעקב יעקובי, ד"ר שמואל גרינברג שהתמנה למנהל יחידה לכירורגיה חזה וריאה בהדסה ת"א, ד"ר אלחנן פרידלנדר שהתמנה למנהל המחלקה הכירורגית בהדסה עם פתיחת בית החולים איכילוב.
רופא המחתרות
מרכוס היה ידוע בכינויו "רופא המחתרות", ובמרפאתו מצאו מקלט ראשוני 20 בורחי לטרון יחסו לפצועים היה קודם-כל אנושי.
מרפאתו של מרכוס מוקמה ב"בית ברונו" שברחוב שטראוס 3 בתל אביב (מאחורי בית החולים הדסה). עשרים אנשי לח"י שברחו ממחנה המעצר בלטרון ב-31 באוקטובר 1943 מצאו מקלט במרפאתו שבבית ברונו, עד שהועברו למקומות מסתור אחרים
פטירה והנצחה
בין תחביביו הרבים נמצאו גם מוצגים ארכאולוגיים בביתו.
טום בורווינקל
קריירה מקצועית
ב-26 במרץ 2013 נפטר בורווינקל בעיירה וילווברוק שבאילינוי, לאחר שלקה בתסמונת המיאלודיספלסטית, בגיל 67. בהספדו לבורווינקל, אמר עליו חברו לקבוצה בוב לאב: "מחצית מהסלים שקלעתי הגיעו ממסירות שלו. הוא אחד המוסרים הטובים ביותר אי פעם מעמדות הפנים".
ניסוי איוורי-מקלאוד-מקארתי
הניסוי נערך במסגרת מחקר שנעשה בשנות השלושים והארבעים של המאה ה-20 במכון רוקפלר למחקר רפואי במטרה לבודד ולזהות את "החומר המתמיר" האחראי לתופעת הטרנספורמציה שהודגמה בניסוי גריפית' ב-1928: חיידקים שהומתו ממין Streptococcus pneumoniae שהם מזן אלים III-S, שהוזרקו יחד עם חיידקים חיים אך לא אלימים מזן II-R, גרמו לזיהום קטלני האופייני לזן האלים ( III-S). במאמר שפרסמו איוורי, מקלאוד ומקארתי בפברואר 1944 בשם "Studies on the Chemical Nature of the Substance Inducing Transformation of Pneumococcal Types: Induction of Transformation by a Deoxyribonucleic Acid Fraction Isolated from Pneumococcus Type III", טענו כי DNA הוא הגורם האחראי לטרנספורמציה, ולא חלבון בניגוד לסברה המקובלת באותה התקופה.
לוצ'אנו פורטולנו
ביוגרפיה
ביולי 2014 מונה לעמוד בראש כוח יוניפי"ל מטעם האו"ם המוצב בדרום-לבנון ושוחרר מתפקידו ביולי 2016. לאחר מכן מונה למפקד בסיס נאט"ו בנאפולי.
חוש הריח
פעילות
חוש הריח וחוש הטעם בנויים על כימורצפטורים. שני החושים תלויים בריכוזים של חומרים שמומסים בדרך כלל בנוזל. שניהם פועלים בדרך כלל בשילוב זה עם זה, ומסייעים לזהות את טיב המזון, ולהימנע, לדוגמה, מאכילת מזון רעיל או מקולקל. כ־80% מטעמו של האוכל נקבע על ידי חוש הריח.
מבחינה אנטומית, שונים חוש הריח וחוש הטעם משאר החושים בהיותם איפסילטרליים – כלומר, הם מעובדים בהמיספרת המוח שבאותו צד שממנו הגיע הגירוי; כך, גירוי שנקלט בנחיר השמאלי באף יעובד בהמיספרת המוח השמאלית, ולהפך. ריצ'רד אקסל ולינדה באק זכו בפרס נובל לפיזיולוגיה או לרפואה בגין מחקרם על הדרך בה עובד חוש הריח במוח.
חוש הריח משפיע לא מעט על החלטות שמקבלים בני אדם כמו בחירת מאכלים, ואף בחירת בני זוג. על פי מחקר של ד"ר לביא סקונדו וד"ר קובי סניץ מהמחלקה לנוירוביולוגיה במכון ויצמן, לכל אדם יש תפיסת ריח ייחודית, שניתן להבדילו מאחר. אנשים בעלי תפיסת ריח דומה, יכולים להיות מועמדים טובים להשתלות אחד לשני.
ג'ורג' החמישי, מלך הממלכה המאוחדת
מלחמת העולם הראשונה
במאי 1922 סייר ג'ורג' בצפון צרפת ובבלגיה, וביקר בבתי הקברות והאנדרטאות להרוגי מלחמת העולם הראשונה שנבנו על ידי ועדת חבר העמים לקברי מלחמה. האירוע הונצח על ידי רודיארד קיפלינג בפואמה The King's Pilgrimage.
פוסומים מנוצי-זנב
אורכם של יצורים קטנים אלה 6–12 ס"מ ומשקלם 5–50 גרם בממוצע. הם בעלי פרווה אפורה עד חומה ואוזניים וכפות ידיים ורדרדות. זנבם הארוך בעל תבנית בהירה עליה ומזכירה מראה של נוצה, מה שנתן להם את שמם.
אילן דיקשטיין
שירותו הצבאי
ב-2007 הועלה לדרגת סא"ל ומונה למפקד גדוד חרוב, והוביל אותו בלחימה בין היתר במבצע עופרת יצוקה, בתפקידו שימש עד 2009. בהמשך מונה לסגן מפקד עוצבת חירם ושימש בתפקיד בשנים 2009–2011. לאחר מכן מונה לקצין המבצעים של פיקוד צפון בשנים 2011–2013. בשנת 2013 הועלה לדרגת אל"ם ומונה למפקד חטיבת עציוני ובמקביל למפקד בא"פ אליקים, בתפקידיו אלו שימש עד יולי 2016. שימש מפקד צוות בקורס מפקדי פלוגות ומפקדי גדודים. ב-20 בפברואר 2017 הוחלט על מינויו לקצין אג"ם של הגיס הצפוני. השתחרר משירות ב-29 באוקטובר 2019.
פיוס השביעי
האפיפיור פיוס השביעי (בלטינית: Pius VII; 14 באוגוסט 1742 – 20 באוגוסט 1823) כיהן כאפיפיור מ-14 במרץ 1800 ועד מותו. נולד בשם ברנאבה ניקולו מריה לואיג'י קיאראמונטי (Barnaba Niccolò Maria Luigi Chiaramonti). רוב תקופת כהונתו עמדה בסימן יחסיו עם צרפת של נפוליאון בונפרטה.
פונטלנד
כלכלה
פונטלנד מייצאת כמויות גדולות של דגה ופירות ים, וכן תעשייה של הפקת מלח ים. מקורות הכנסה נוספים בכלכלת פונטלנד כוללים משק בקר, יצור לבונה, גומי ערבי, תעשייה וחקלאות.
בעיר לס חורי קיים מפעל לעיבוד דגים בגודל בינוני המעבד דגי טונה ומוצריו נמכרים ברחבי פונטלנד ומחוצה לה. בעיר האבו נבנה מפעל נוסף לעיבוד דגים.
מיכאיל אלכסייב
לאחר מהפכת אוקטובר
במהלך אוקטובר 1917 אלכסייב החליט שיש להקים ארגון צבאי חדש שיוכל להתמודד עם פלישה גרמנית ובולשביקית. ארגון זה בהמשך היה גרעין של הצבא הלבן. בימי מהפכת אוקטובר אלכסייב היה בפטרוגרד. מיד עם ההפיכה השלטונית פעלו הבולשביקים למעצרו של אלכסייב. ביחד עם מספר מקורבים הוא קנה כרטיסים לרכבת לכיוון רוסטוב על דון ועזב את העיר תחת שם בדוי. ב-15 בנובמבר 1917 בהיותו בעיר נובוצ'רקסק בדרום רוסיה אלכסייב יצא בפנייה לכל הקצינים "להציל את רוסיה" ולהצטרף לארגון צבאי חדש. אלכסייב החל בהקמת צבא המתנדבים. בדצמבר 1917 לאזור הגיע לאוור קורנילוב והוא הצטרף למאמץ. אלכסייב השתתף במסעות של הצבא הלבן באזור והיה אחראי על ארגון הצבא והממשל באזור. בהמשך הוא מונה למפקד עליון של הצבא.
אלכסייב נפטר ב-8 באוקטובר 1918 מדלקת ריאות והוטמן בקתדרלה של קרסנודר. בתחילת 1920 בעקבות נסיגת הצבא הלבן מהעיר גופתו הועברה לבלגרד.
ג'ון קרול לינץ'
ביוגרפיה
לינץ' נולד בבולדר, קולורדו. למד בבית ספר התיכון הישועי "רג'יס" שבדנוור. למד תיאטרון באוניברסיטה הקתולית של אמריקה בוושינגטון די. סי, וסיים את לימודי התואר הראשון באומנויות הבמה בשנת 1986.
לינץ' נשוי לשחקנית ברנדה ולה מאז 1997.
קריירה
בשנת 2016 שיחק בסרט הדרמה הביוגרפי "ג'קי" על ג'קלין קנדי-אונאסיס, רעייתו של נשיא ארצות הברית ג'ון פ. קנדי, בכיכובה של נטלי פורטמן.
לאה זליגר
ביוגרפיה
זליגר דיברה נגד מתן זכות בחירה לנשים וביקשה לשמור לאישה את תפקידיה המסורתיים. כך כתבה:
כיסנאיים
מאפיינים
הכיסנאיים חיים באוסטרליה ובגינאה החדשה ביערות גשם ועד לערבות עצי אקליפטוס של החורש האוסטרלי. הם ניזונים מחרקים ועוד חסרי חוליות וכן מחולייתנים קטנים וניזונים גם מצוף וממוהל של כמה עצים.
מחלפות שמשון
הופעותיו של שמשון בספרות, באמנות ובתרבות
גם אלי אשד מתייחס לספר מחלפות שמשון וכותב במאמרו בעזה: האופרה 'שמשון ודלילה'" כי הסיפור [של שמשון] שימש בעבר כנושא ליצירות מפורסמות של סופרים כמו זאב ז´בוטינסקי ופליקס סלטן, פלק הלפרין (שכתב על "שמשון הגיבור" בילדותו), לאה גולדברג, דוד אבידן, אהרן אמיר (בספרו "פלשת") ושולמית לפיד. אפילו אפרים סידון חיבר סדרת טלוויזיה קומית שלמה על זמנו של שמשון בשם "חצי המנשה".
הופי
מרד הפואבלו של 1680
מרד הפואבלו וההופי היה הפעם הראשונה ששבטי אינדיאנים שונים פעלו תוך תיאום על מנת לגרש את המתיישבים הספרדים. במהלך מרד ההופי כנגד הספרדים, הותקפו מיסיונים קתולים, כל הכמרים והנזירים נרצחו ובנייני המיסיון פורקו עד היסוד. למעלה משני עשורים עברו עד שהספרדים הצליחו להשתלט מחדש על הפואבלו שלאורך הריו גראנדה, אבל עם זאת ההשפעה הספרדית על האזור המרוחק יותר של ההופי הייתה מוגבלת יותר. עם תחילת המאה ה-18 החלו הכמרים הספרדים לבנות מחדש כנסייה קטנה יותר בפואבלו אַוַוטַפִּי. בחורף 1701-1700 תקפו לוחמים מכפרי ההופי האחרים את פואבלו אַוַוטַפִּי על פי בקשה ממנהיג הכפר, הרגו את כל הגברים בפואבלו, והעבירו את הילדים והנשים לכפרים אחרים, ואז הרסו לחלוטין את הכפר ושרפו אותו עד היסוד. מאז, למרות כמה ניסיונות בודדים במהלך המאה ה-18, הספרדים לא חידשו את שליטתם בארץ ההופי.
חינוך
ב-1875 ליווה סוחר אנגלי בשם תומאס קימס (Thomas Keams) את מנהיגי ההופי לפגישה עם נשיא ארצות הברית צ'סטר ארתור בבירה וושינגטון. לולומה (Loololma), מנהיג הכפר אוראיבי בתקופה זו, התרשם מאוד מוושינגטון. מאחר שהגיע למסקנה שחינוך הוא שאפשר את אורח החיים של הלבנים הוא חזר לכפרו נחוש להקים בית ספר מסודר לילדי ההופי. ב-1886 חתמו עשרים ממנהיגי ההופי על עצומה שנשלחה למפקח על ענייני האינדיאנים ובו דרשו שיבנה בית ספר על אדמתם. ב-1887 פתח תומאס קימס פנימייה (Keams Canyon Boarding School) עבור ילדי ההופי ביישוב קימס קניון הקרוי על שמו.
ההכרה בהופי
בתחילת המאה ה-20 הקים הממשל האמריקני בתי ספר, ושלח מיסיונרים, יועצי חקלאות ורופאים לכל אחת משמורות האינדיאנים. במסגרת מדיניות זו חויבה כל שמורה להקים כוח שיטור אינדיאני, בתי משפט שבטיים, ולמנות צ'יף שייצג את השבט כלפי הממשל האמריקני. במפקד האוכלוסין של 1910 נמנו בשבט ההופי כ-2,000 אנשים. בני הנאוואחו מנו אז 22,500 איש ואוכלוסייתם גדלה בהתמדה. במהלך השנים הראשונות של המאה ה-20 חיו רק כ-3% מההופי מחוץ לשמורה. ב-1924 הכריז הקונגרס האמריקני רשמית על האינדיאנים בארצות הברית כאזרחים של ארצות הברית.
תרבות
השם הופי הוא קיצור של השם שבו מכנים בני השבט את עצמם בשפתם "הוֹפּיטוּאֶה שי-נוּ-מוּ" ("האנשים שוחרי השלום" או "הקטנים שוחרי השלום"). ההסבר הראשי ב"מילון הופי" למילה הופי היא "אדם שיודע להתנהג, אדם בעל נימוסים, מתורבת, שוחר שלום, אדיב, הדבק בדרכם של ההופי". בעבר נהגו ההופי להשתמש במונח "הופי" ונגזרותיו על מנת להתייחס לאנשי הפואבלו באופן כללי, בניגוד לשבטים אחרים שהיו לוחמניים.
ברייטון אנד הוב אלביון
היסטוריה
ב-17 באפריל 2017 ניצחה ברייטון את וויגאן 1-2, שלושה מחזורים לסיום העונה, והעפילה לפרמייר ליג ובכך שבה לליגה הבכירה באנגליה לאחר 34 שנות היעדרות.
את עונת 2019/2020 סיימה ברייטון במקום ה-15 בפריימר ליג. בעונת 2020/2021 סיימה ברייטון במקום ה-16 בפריימר ליג. עונת 2021/2022 הייתה העונה הטובה בהיסטוריה של המועדון. הקבוצה בראשות המאמן גרהאם פוטר סיימה את העונה במקום ה-9 בפרמייר ליג עם 51 נקודות. בעונה שלאחריה המשיכה הקבוצה את השנים הטובות שלה, כאשר רשמה את פתיחת העונה הטובה בתולדות המועדון בפרמייר ליג, עם 4 ניצחונות ב-6 המחזורים הראשונים של העונה. בעונה זו הקבוצה גם הבטיחה השתתפות בטורניר אירופי לראשונה בתולדותיה לאחר שסיימה במקום ה-6 והבטיחה מקום בשלב הבתים בליגה האירופית בעונת 2023/2024, וכל זה על אף עזיבת גראהם פוטר במהלך העונה לטובת צ'לסי שבמקומו הגיע רוברטו דה זרבי, ועזיבת כוכב הקבוצה לאנדרו טרוסארד לטובת ארסנל. הייתה זו העונה הטובה בתולדות המועדון כשסיימה במקום השישי עם 62 נקודות.
ואלה נאוטה
פעילות הצלה בתקופת מלחמת העולם השנייה
בני הזוג נאוטה המשיכו בהסתרתה של דינה למרות לידתה של ילדה שנייה, יאנקה (Janneke), בינואר 1945. דינה סייעה בטיפול בטייאלדה וביאנקה. מסמכים מזויפים שקיבלה במהלך 1944 סייעו לה ללכת ולחפש מזון בחוות כפריות במהלך הרעב הגדול בהולנד באותה תקופה. דינה נשארה עם בני הזוג עד השחרור במאי 1945.
פיטר קליין
פורגי ובס
Living Arts של קליין סיירה בארצות הברית במשך 13 שנים, כל שנה החל משנת 1993 עד 2005. מחוץ לארצות הברית המופע הזה הוצג ביותר מ-20 מדינות.
מערך DNA
הערות
השבב מונח באמבט סילן (אנלוג מבני של פחמימנים רוויים שבו מחליפות מולקולות סיליקון את הפחמנים שמקושרים למימנים), שמגיב עם קבוצת ההידרוקסיל שעל גבי הקוורץ, ויוצר מטריקס של מולקולות שמקושרות באופן קוולנטי.
מה יש בזה
היסטוריה
מלמד ויצחקיאן הכירו בתקופת שירותם הצבאי. בשנים 2015–2017 הגיש מלמד פודקאסט בשם "האוס שואו", יחד עם עידן בן טובים, בו דיברו השניים על היאבקות. באחד הפרקים הוזמן יצחקיאן לפודקאסט בתור אורח, שם ראה מלמד את יכולתו של יצחקיאן להגיב לסיפורים גם כאשר אינו מכיר אותם, וזיהה את הפוטנציאל המשותף של השניים. זמן קצר לאחר מכן החליטו ליצור פודקאסט משלהם.
ביולי 2023 הודיעו כי פרק 277 יהיה האחרון שלהם כפודקאסט עצמאי, ולאחר מכן ימוזגו לשירות סטרימינג רלוונט.
אפרים סיני
ביוגרפיה
סיני עבד כרופא עיניים בבית החולים הדסה בתל אביב, ב-1930 התמנה למנהל המחלקה. בתקופת מלחמת השחרור (1948) מחלקת עיניים בבית החולים הדסה (תל אביב) הכילה 50-60 מיטות של פצועי עיניים חיילים ואזרחים, רובם נפצעו מפגיעות קליעים או רסיסים. חלק מהם ניתנים לשליפה באמצעות מגנט. המגנט היחיד שנמצא אז בארץ בבית החולים סנט ג'ון בבקעה נשדד בימי המלחמה. במחלקה בנו מגנט והוא לא נפל בטיבו מהמשובחים שבחוץ לארץ. עד היום הוא נמצא בשימוש בבית החולים איכילוב. בשנים האלו השתתפו בניתוחים במחלקה פרופ' ריכרד שטיין ופרופ' יצחק מיכלסון. רופאים בכירים נוספים במחלקתו היו הד"ר יוליוס יעקובי, והד"ר סבינה ליבלינג.
בשנת 1970 היה נשיא הקונגרס העולמי השמיני של ה.ר.י
נפטר בשנת 1985, בן 90. נקבר בבית העלמין נחלת יצחק.
מחר כפול תשע
מחר כפול תשע (באנגלית: Nine Tomorrows) הוא אסופה של תשעה סיפורים קצרים מאת הסופר אייזק אסימוב. הספר יצא לאור במקור באנגלית בשנת 1959. בין השאר מכיל הספר שניים מן הסיפורים עליהם הצהיר אסימוב כי הם מהחביבים עליו, "השאלה האחרונה" ו"הילד הקטן והמכוער".
יואל רזבוזוב
ביוגרפיה
נולד בשם קונסטנטין אנטוליביץ' רזבוזוב (Константин Анатольевич Развозов) בבירוביג'ן שבמחוז היהודי האוטונומי, במזרח רוסיה הסובייטית (בברית המועצות לשעבר), אחד משני בניהם של אנטולי, האחראי על ניהול הספורט במחוז, ואירנה, מנהלת בית ספר. בשנת 1991, כשהיה בן 11, עלה לישראל עם משפחתו, שהתיישבה בקריית ים. עם עלייתם לישראל, עבר אביו לעבוד כפועל בניין ואמו, כמורה.
הכנסת ה-19 וה-20
ב-17 במרץ 2015 נבחר לכנסת העשרים מהמקום התשיעי ברשימת "יש עתיד", בה היה חבר ועדת העלייה, הקליטה והתפוצות ויושב ראש קבוצת הידידות הפרלמנטרית בין ישראל למדינות מונגוליה, קזחסטן וטורקמניסטן.
הכנסת ה-23 וה-24
בבחירות לכנסת העשרים ושלוש הוצב רזבוזוב שוב באותו מיקום ברשימת "כחול לבן" ונבחר לכהונה חמישית בכנסת. במהלך הכנסת העשרים ושלוש התפצלה "כחול לבן" ורזובוב ושאר חברי יש עתיד הפכו לחברים בסיעת יש עתיד – תל"ם. במהלכה, הפך רזבוזוב לחבר בועדת העלייה, הקליטה והתפוצות וועדת הקורונה לצד היותו ראש קבוצה עמית של קבוצת הידידות הפרלמנטרית ישראל–רוסיה וחבר משלחת הכנסת לאספה הפרלמנטרית של הים התיכון PAM.
אלישע (ספר)
תוכן הספר
הספר פותח בשאלה אותה שאל צבי, אביו של אלישע, את אלישע בנו: "מה אתה רוצה להיות כשתהיה גדול? ספורטאי? שחקן? סופר?". משאלה זו, משתלשלים האירועים לכדי חיי היומיום של ירושלים בשנת 1948, תוך שהסיפור מתמקד בתחביביו של אלישע, הנערה אותה אהב, ומעשי הקונדס שנהג לעשות. אל מול כל אלו, מספר הספר על החיים הקשים בצל מלחמת העצמאות, לרבות צפירות האזעקה, העוצרים, ההפגזות על העיר העתיקה ועוד. אלישע יוצא לסייע במלחמה והוא משמש כאיש קשר ותצפיתן, כמקובל לבני גילו. מוסיף ומספר הספר על תפקודו והערצת חבריו אליו, עד ליום נופלו במלחמה. פרקו האחרון של הספר נפתח בדיוק כמו הראשון, כאשר הוא מספר על הימים ללא אלישע.
חייו של אלישע בן דוד
אלישע בן דוד נולד ב-8 בינואר 1936 ונהרג ב-17 במאי 1948. הוא היה בנם הבכור של אסתר וצבי בן דוד. נולד וגדל ברובע היהודי של העיר העתיקה בירושלים. למד בבית הספר העממי ונחשב לבולטים והמצטיינים בכיתתו, בעיקר בשיעורי מתמטיקה, הנדסה ועברית. בגיל 9 הצטרף לתנועת הנוער השומר הצעיר. את מרבית זמנו החופשי בילה בתנועת הנוער, תוך הכנה להצטרפותו לצבא. אלישע הצטרף לחיל הרגלים, לתפקיד קשר שהיה מותאם לבני גילו. באפריל 1948 שמע על קריאות הצבא לכל בני גיל 14 ומעלה לסייע בעבודות הביצורים ברובע היהודי. על אף שלא עמד בקריטריון הגיל, התעקש אלישע להצטרף לעבודות אלו, אותם עשה במקביל לתפקידו כקשר. בתאריך 17 במאי 1948, בעודו עוזר בבניית ביצורים בעמדה של משמר העם, אלישע נפצע קשות מרסיסי פגז שפגעו בצווארו ונהרג במקום. ב-18 במאי 1948 נקבר בבית העלמין בסנהדריה. כארבע שנים מאוחר יותר, ב-24 באפריל 1952, הועברו עצמותיו לקבורה בבית העלמין הצבאי בהר הרצל בירושלים.
פרס פרנץ קפקא
הפרס זכה לעניין ומידה של יוקרה באמצע שנות ה-2000 בשעה שזוכי הפרסים בשנים 2004 ו- 2005 זכו בפרס נובל לספרות: אלפרידה ילינק ב-2004 והרולד פינטר ב-2005.
אורתודוקסיה מודרנית
מוסד החינוך וההשכלה המרכזי של האורתודוקסיה המודרנית בארצות הברית הוא הישיבה יוניברסיטי בניו יורק, מוסד המהווה סמל לגישה זו ביהדות. האוניברסיטה חרתה על סמלה את המוטו "תורה ומדע". במסגרת המוסד פועלת ישיבת רבינו יצחק אלחנן.
תסמונת המתחזה
סוגי טיפוסים
The Secret Thoughts of Successful Women: Why Capable People Suffer From the Imposter Syndrome and How to Thrive in Spite of It
בריאנסק (מפעל רכבים)
לשימוש הצבא
BAZ ידועה בעיקר בכלי הרכב הצבאיים שלה. BAZ פיתחה וייצרה פלטפורמות שונות של מערכות נשק סובייטיות ורוסיות כגון 9K33 Osa ו-S-400.
קייב
יהודים
אזכורים על יהודים בקייב נמצאו החל מהמאה ה-10. מכתב קייב המפורסם, המסמך העתיק ביותר הקיים היום שבו מוזכרת העיר בשמה, נכתב בשפה העברית על ידי אנשי הקהילה הכוזרית-יהודית בעיר. בכרוניקות הרוסיות מסופר שיהודים מהממלכה הכוזרית ניסו לייהד את הנסיך ולדימיר הראשון, אך הוא בחר להתנצר. בנימין מטודלה ופתחיה מרגנסבורג מזכירים את קייב כעיר גדולה של יהודים. חסרות ידיעות על היישוב היהודי בתקופת הכיבוש המונגולי, אך בכיבוש הליטאי ידוע שוב על קהילה יהודית. בשנת 1482 העיר נכבשה על ידי מושל קרים מנגלי-גירי, יהודים רבים נהרגו ואחרים נלקחו בשבי לקרים. ב-1495 כשהעיר חזרה לליטא נגזרה על היהודים גזירת גירוש, שבוטלה ב-1503 על ידי המלך סיגיזמונד. ב-1619 הסוחרים הנוצרים הצליחו ללחוץ על השלטונות, ולהשיג גירוש נוסף ליהודים. ב-1648 גייסותיו של בוגדן חמלניצקי טבחו יהודים רבים. בשנת 1654 לאחר הכיבוש הרוסי נאסר על היהודים להתיישב בקייב, כמו בכל רוסיה של אז, ועד חלוקת פולין לא ידוע על קהילה יהודית במקום. בחלוקת פולין השנייה ב-1793 חודשה הקהילה היהודית על ידי יהודים מבלארוס וליטא והתחילה לגדול במהירות.
בשואה
ב־19 בספטמבר 1941 התקדמו הנאצים מזרחה וכבשו את קייב. לפני הכיבוש הצליחו יותר מ-100,000 מתוך 160,000 יהודי העיר להימלט ממנה. ב-28 בספטמבר 1941 פורסמה ברחבי קייב הודעת גירוש לכאורה, ורוב תושבי העיר האמינו שמדובר בגירוש מהעיר התייצבו בשעה היעודה כאמור בהוראות. אלה הופנו אל בית הקברות היהודי ואל באבי יאר ושם נורו למוות. לפי דו"ח של האיינזצגרופן, 33,771 יהודים נטבחו ב-29 וב-30 בספטמבר בבאבי יאר. במהלך השנה שלאחר הרצח הובלו לבאבי יאר והומתו שם בהריגה 15,000 יהודים נוספים שנתפסו בעיר ובסביבתה.
חינוך, תרבות וספורט
אוניברסיטת קייב על שם טאראס שבצ'נקו פועלת משנת 1834, והיא אחת מהאוניברסיטאות הגדולות והיוקרתיות בקייב ובאוקראינה בכלל. בעיר קיימת אוניברסיטה ציבורית ותיקה למקצועות הרפואה על שם בוגומולטס הפועלת משנת 1841. כמו כן ב-1992 הוקמה בעיר "האוניברסיטה הרפואית בקייב" - מוסד פרטי להשכלה גבוהה. בעיר פועלת גם האוניברסיטה הלאומית למדעי התעופה משנת 1933, ובאוניברסיטה "פוליטכניון"  למקצועות ההנדסה לומדים כ-36 אלף סטודנטים מכל העולם. בעיר קיימות אוניברסיטאות ייעודיות למשפטים, ספורט, ועוד. בסך הכל כיום יש בעיר כ-70 מוסדות שונים להשכלה גבוהה בכל הדיסציפלינות.
מנחם גולן
ביוגרפיה
גולן נולד בטבריה בשם מנחם גלובוס לנוח ודבורה, שעלו מפולין בשנות ה-20 של המאה ה-20. בהמשך עִברת את שם משפחתו ל"גולן", כאשר היה מראשוני החניכים בקורס טיס של חיל האוויר. במלחמת העצמאות השתתף בקרבות בעמק הירדן ובשחרור העיר טבריה. לאחר המלחמה נסע גולן בן העשרים ללמוד תיאטרון בלונדון, סיים בהצטיינות את האקדמיה למוזיקה ולאמנויות הדרמה של לונדון (L.A.M.D.A) והמשיך בבית הספר הנודע אולד ויק (Old-Vic school). בן דודו הוא המפיק הישראלי-אמריקאי, יורם גלובוס.
החזרה לישראל
באוקטובר 2013 מעד גולן ונפל ברחוב ונחבל בראשו, הוא אושפז במצב חמור בבית-החולים. על אף מצבו הקשה הגיע גולן באמבולנס, על כיסא גלגלים, לפרמיירה של מחזמר בהפקתו – "אלדוראדו", על פי יגאל מוסנזון, בכיכובם של מירי אלוני ומני פאר. מאז המקרה היה שרוי גולן בבריאות ירודה והוא נפטר ב-8 באוגוסט 2014, בגיל 85. לבקשתו נקבר בבית העלמין האזרחי מנוחה נכונה כפר סבא.
הנצחה
ב-8 באוקטובר 2018, בטקס בהשתתפותו של רון חולדאי, הוסר הלוט מעל לוחית זיכרון בכניסה לביתו של מנחם גולן ברחוב רבי חנינא 25 ביפו.
גוטמיק
"המרוץ לדראג של רו פול" ולאחריה
לאחר השתתפותו ב"המרוץ לדראג", גוטמיק חתמה בסוכנות הכישרונות Voss Events, והחל להופיע ברחבי ארצות הברית במסגרת סיבוב מופעי הדראג "Drive 'N Drag Saves 2021" אשר נערך במתכונת דרייב אין (בשל מגפת הקורונה), בהשתתפות מתחרי "המרוץ לדראג של רו פול" לאורך השנים. בשנת 2022 הצטרפה גוטמיק גם לסיבוב מופעי הדראג "Werq the World" של משתתפי תוכנית הטלוויזיה, שנערך באירופה. באוקטובר 2021, גוטמיק הופיעה בסיבוב מופעי הדראג לליל כל הקדושים "Night of the Living Drag Halloween" מטעם Voss Events, לצד משתתפים נוספים של "המרוץ לדראג", בהם ויולט צ'אצ'קי, אליסה אדוורדס, אקווריה, ג'יידה אסנס הול, קנדי מיוז, פלסטיק טיארה, רוזה וקים צ'י.
במדיה
בספטמבר 2022 הופיעה גוטמיק בקליפ לשירם של סם סמית' וקים פטרס "Unholy" יחד עם ויולט צ'אצ'קי. השניים הופיעו לצד סמית' ופטרס גם בהופעתם עם השיר בטקס פרסי הגראמי לשנת 2023.
חיים אישיים
גוטמיק תוארה במגזין אאוט כ"גבר טרנס שעושה דראג פמי במיוחד". גוטליב משתמש בכינוי הגוף she/her כאשר מופיע בדראג כגוטמיק, ובכינוי הגוף he/him מחוץ לדמות הדראג.
סילבסטרה וארלה
סילבסטרה מנואל גונסלווש וארלה (בפורטוגזית: Silvestre Manuel Gonçalves Varela; נולד ב-2 בפברואר 1985 באלמדה, פורטוגל) הוא כדורגלן פורטוגלי המשחק בעמדת הקיצוני בקבוצת פורטו ב' ובנבחרת פורטוגל.
דרשנות
דרשת בר מצווה
דרשת הבר מצווה, היא חלק בלתי נפרד היום מטקס הבר מצווה, שנערך בבית הכנסת או בכול מסגרת אחרת בה נחגג האירוע.
וולפגנג אובראט
קריירת מועדונים
לאובראט 409 הופעות בבונדסליגה במדי פ.צ. קלן בהן כבש 83 שערים, נוסף על הופעות בקבוצה לפני הקמת הבונדסליגה, והוא ממוקם במקום השני בטבלת שיאני ההופעות של הקבוצה בבונדסליגה בכל הזמנים, לאחר הראלד שומאכר. בנוסף, אובראט הופיע 71 פעמים במפעלים אירופיים, בהן כבש 11 שערים.
האקדמיה הצבאית של ארצות הברית
בין מלחמות העולם
לאחר מלחמת העולם הראשונה, בשנת 1919, הפיקוד הועבר לידיו של דאגלס מקארתור אשר שם דגש מיוחד על ההכנה הפיזית של צוערי האקדמיה והכניס ענפי ספורט רבים לתוכנית הלימודים האקדמאית. כמו כן, מקארתור שם דגש על לימודי ההיסטוריה לצד הלימודים המדויקים בחושבו כי מי שמבין היסטוריה ולומד מן העבר ינהיג טוב בהווה.
מלחמת העולם השנייה והמלחמה הקרה
עם הגידול המשמעותי בתפקידה של ארצות הברית בעולם ובגודל צבאה ופיזורו לאחר מלחמת העולם השנייה ומלחמת קוריאה, הוחלט להגדיל את כמות הצוערים באקדמיה לכדי 4400 צוערים בתחילת שנות ה-60'.
קמפוס
האקדמיה ממוקמת כ-80 ק"מ צפונית לעיר ניו יורק על הגדה המזרחית של נהר ההאדסון, בתחומי העיירה היילנד פולס (Highland Falls), במחוז אורנג' שבמדינת ניו יורק, ארצות הברית. שטח הבסיס עצמו הוא כ-65 קמ"ר והוא כולל בתוכו גבעות ויערות בהן מתבצעים אימונים צבאיים, ניווטים ומטווחים של הצוערים הלומדים באקדמיה. רוב שטחה של האקדמיה נכלל ברשימת אתרי המורשת של ארצות הברית (1960) בעקבות חשיבותו של המאחז שהיה קיים במקום בזמן מלחמת העצמאות של ארצות הברית בבריטים. אחד המקומות המתויירים ביותר בקמפוס הוא "נקודת השלל" (Trophy Point) שהיא נקודת תצפית הצופה על נהר ההאדסון לכיוון צפון ובה מוצגים תותחים רבים שנלקחו שלל במלחמות בהן השתתפו בוגרי האקדמיה. בתצפית קיים אמפיטאתרון המארח מופעים בקייצים.
מוזיאון
מרכז המבקרים של הבסיס והאקדמיה נמצא מחוץ לשערי הכניסה למוסד בעיירה היילנד פולס ומאפשר הרשמה לביקורים ולסיורים מודרכים במתחם האקדמיה באוטובוסים. אין אפשרות לציבור הרחב לבקר באקדמיה שלא במסגרת סיור מודרך והרשמה מראש. מוזיאון וסט פוינט נמצא בסמוך למרכז המבקרים. המוזיאון נפתח בשנת 1854 ועל כן הוא המוזיאון הצבאי הוותיק במדינה. בחודשי הקיץ המוזיאון מתפקד גם כניסה לפורט פוטנאם אשר בתקופת מלחמת העצמאות שימש כמוצב עזר לוסט פוינט על גדות ההדסון. דרך פורט פוטנאם ניתן לבקר באי קונסטיטיוטיון (חוקה, Constitution Island) ששימש את אחד העוגנים לשרשרת הגדולה (Great Chain) שנמתחה מתחת לפני המים של ההאדסון על מנת לפגוע בספינות הבריטיות השטות בו.
דרישות קבלה לאקדמיה
כל שנה ישנם עד 60 מועמדים מחוץ לארצות הברית, כאשר הלימודים שלהם ממומנים על ידי המדינה המשלחת על בסיס התל"ג של אותה מדינה. מועמד אחד מתקבל על בסיס המלצתו של נשיא הפיליפינים בכל שנה.
תהליך הגשת הבקשה מורכב משתי בקשות נפרדות. בקשה ראשונה מוגשת ישירות לאקדמיה והבקשה השנייה מוגשת על סמך המלצתו של סנטור או נבחר קונגרס מטעם המדינה ממנה מגיע המועמד. אחדים מקבלים את המלצתו של נשיא ארצות הברית או סגנו. תהליך ההמלצות מחויב להיות א-פוליטי והמועמדים אינם מחויבים להכיר את נציג הציבור הממליץ עליהם. באופן כללי הגשת הבקשה להמלצה מבוצעת בעזרת כתיבת מכתב והגשת המלצות ממקורביו ומוריו של המועמד.
המנון ירדן
ההמנון המלכותי הירדני (בערבית: السلام الملكي الأردني) הוא ההמנון הלאומי של ירדן. מילות ההמנון נכתבו על ידי עבד אל-מונעם א-רפאעי והלחן נכתב על ידי עבד אל-קאדר א-טאניר, אך במקור הגרסה הראשונה של ההמנון הייתה קצרה ביותר וכללה רק את הפסקה הראשונה. כיום ההמנון ארוך יותר וכולל מספר פסקאות. ההמנון אומץ בשנת 1946.
טייגר שרוף
ביוגרפיה
בשל ניסיונו באמנויות לחימה, הוא בילה לעיתים קרובות בסיוע לשחקנים אחרים להתאמן לסרטים. בשנת 2014 הוענקה לו חגורה שחורה לכבוד תואר חמישי בטאקוונדו.
קריירה
שרוף עתיד להופיע בסרט Ganapath של הבמאי ויקאס באהל, סרט מותחן פעולה הודי/בוליוודי בכיכובם של קריטי סנון ואמיטאב באצ'אן בתפקיד מרכזי. הסרט ישוחרר ב-20 באוקטובר ב-2023 באירוע המיוחד של דושהרה.
אקווה אלטה
היסטוריה
ב-1 בדצמבר 2008 ארעה הצפה חמורה נוספת, עקב הגשמים המרובים, וגובה הגאות הגיע ל-156 ס"מ, הרמה הגבוהה ביותר מאז 1986.
פרננדו יורנטה
קריירת המועדונים
לאחר שהצטיין במשחקי ההכנה לעונת, הפך יורנטה לחלוץ הפותח הקבוע של בילבאו. הוא פתח את העונה בצורה לא טובה, אך השתפר בהמשכה וכבש 11 שערי ליגה, שסייעו לקבוצתו לסיים במרכז הטבלה. עונת הייתה מוצלחת במיוחד עבור יורנטה - הוא כבש 14 שערי ליגה ונכלל בתור מחליף בנבחרת העונה בספרד, ואף סייע לבילבאו להעפיל לגמר גביע המלך הספרדי, שם הפסידה לברצלונה. בעקבות הישג זה השיגה בילבאו מקום במוקדמות הליגה האירופית. יורנטה העפיל עם בילבאו לגמר הליגה האירופית 2012, שם הפסידה קבוצתו 0–3 לאתלטיקו מדריד.
ב-27 באוקטובר של אותה שנה חתם באייבר מההליגה הספרדית השנייה לחוזה עד תום עונת 2021/22.
קלאוס האסלמן
הוא ידוע בעיקר בזכות פיתוח מודל האסלמן העוסק בשונות אקלימית, ובמסגרתו מערכת עם זיכרון ארוך (האוקיינוס) משלבת כפייה סטוכסטית שהופכת אות רעש לבן לרעש אדום (אנ'), ובכך מסבירה ללא צורך בהנחות מיוחדות, את קיומם של אותות רעש אדום המופיעים בחקר האקלים.
ביוגרפיה
האסלמן הצעיר למד בבית הספר היסודי ובבית הספר לדקדוק בוולווין גרדן סיטי, והשלים את לימודיו בבית הספר התיכון של קיימברידג' בהצטיינות, בשנת 1949. האסלמן אמר כי "הרגשתי מאושר מאוד באנגליה" וכי אנגלית היא שפתו הראשונה. הוריו חזרו להמבורג בשנת 1948, אך קלאוס נשאר באנגליה כדי לסיים את חובותיו הלימודיות. באוגוסט 1949, בהיותו כבן 18, הלך בעקבות הוריו להמבורג כדי ללמוד השכלה גבוהה.
וילמיין ון דר חוט
לאחר המלחמה
בשנת 1982 קיבלה ון דר חוט את אות מסדר אורנז'-נסאו. בשנת 2008 הכיר יד ושם בוון דר חוט, בבעלה ובאחותה, אני דיאץ ון דר חוט (Annie Diaz-van der Goot) בתור חסידי אומות העולם.
עכירות
חישוב העכירות
בשיטת העכירות ניתן גם להשתמש לספירת חיידקים בתמיסה מימית בגלל מידותיהם.
פרשת מסעי
תחנות בני ישראל
מופיעות בסך הכל 42 תחנות. הרשימה בנויה לפי התבנית "וייסעו מ... ויחנו ב...", ויש קהילות שבהן קוראים אותה במנגינה מיוחדת.
הכנה לחיים בארץ
על פי הפסוק המופיע בחלק זה,, לומד הרמב"ן כי מצוות יישוב ארץ ישראל היא מדאורייתא.
תאריכי הקריאה
יחד עם פרשת מטות: בנפרד: בארץ ישראל נפרדת ובחוץ לארץ מחוברת:
הפטרה
כאשר חלה פרשת מסעי בשבת ראש חודש אב, בתלמוד נזכר שיש להפטיר, במקום ההפטרה הרגילה לשבת ראש חודש, ב, משום שזו נבואת חורבן המזכירה ראש חודש. בפועל, מנהג זה אינו נהוג באף נוסח. הראשונים דנו בשאלה האם להפטיר את הפטרת הפורענות של השבת או את הפטרת שבת ראש חודש, ויש בדבר מנהגים שונים. בנוסח איטליה, שלא נוהג בשבת זו כדין שבת פורענות, מפטירים בהפטרת ראש חודש.
אלעזר בן יאיר
המרד הגדול
בימים שלאחר מכן הייתה ירושלים תחת שלטון הסיקריים ושלטונו של מנחם. הסיקריים הסתובבו כאשר פגיון קטן ("סיקה", על שמו הם נקראו), מוסתר מתחת לגלימותיהם, ועסקו גם ברצח מתנגדיהם. מנחם רצח גם את הכהן הגדול חנניה, ושלט באכזריות. העם מאס בו לאחר כמה ימים, והוא נרגם באבנים. אנשיו נרדפו, וכמה מהם, ובראשם אלעזר בן יאיר, נסו בחזרה אל מצדה והתבצרו בה. כדי להתקיים היו הסיקריקים שעל המצדה יורדים ושודדים את יישובי הסביבה ואחר כך חוזרים למקלט הבטוח שבראש המצדה.
לאחר חורבן בית המקדש
לאחר חורבן ירושלים בתשעה באב, שנת 70 לספירה, נותרו אלעזר ואנשיו מבוצרים במצדה. כן נותרו מספר אלפי קנאים מבוצרים בהרודיון ובמכוור. בארץ נותר לגיון רומי, הוא הלגיון העשירי פרטנסיס, ובראשו לגאטוס. כן הוצב בארץ נציב. בתחילה היה זה בסוס, אך הוא מת מיתה טבעית, והוחלף על ידי פלביוס סילבה. בתחילה כבשו הרומאים את ההרודיון, ולאחריו נכבשה מכוור. בשנת 73 היו אנשיו של אלעזר היחידים שנותרו שהתנגדו התנגדות פעילה לרומאים.
גלוסטר
היסטוריה
במהלך ימי הביניים גלוסטר הייתה מרכז של תעשיית הצמר המקומית אשר ריכזה ועיבדה צמר שהגיע בעיקר מאזורי הקוטסוולדס, בנוסף היו תעשיות ברזל, עור ודיג חשובות בעיר. לעיר היה מעמד מיוחד ולתושביה ניתנו זכויות דומות לאלו של לונדון, לאורך שנים רבות פעלה בעיר מטבעה מלכותית.
במהלך מלחמת האזרחים האנגלית העיר גלוסטר הפכה למוקד קרבות כאשר תומכי המלוכה צרו על תומכי הפרלמנט בעיר, לבסוף תומכי הפרלמנט בעיר ניצחו והמצור נשבר בשנת 1643.
עקרון הבחירה המוגבלת
קלפים שווי ערך הם קלפים צמודים ברצף הערכים של קלפים במשחק הברידג', כגון: KQ, AK ו QJ באותה סדרה. כך למשל אם שיחקנו קלף בסדרה ואחד המגנים זכה ב A, על פי העיקרון ההסתברות ששותפו מחזיק ב K גדלה וההסתברות שהשחקן שהחזיק ב A, מחזיק גם ב K קטנה. העיקרון מאפשר לשחקנים המכירים אותו, להגדיל את ההסתברות להצלחה בביצוע חוזים באמצעות משחק המבוסס על ההנחה, שקלפים מכובדים מחולקים בין שני היריבים (Split Honnors). ההיסק הסטטיסטי של עקרון הבחירה המוגבלת דומה להיסק הסטטיסטי של בעיות ביסייאניות בתחומים אחרים כגון: בעיית מונטי הול.
דוגמה
הדילמה שניצבת בפני הכרוז היא: האם לשחק את ה A בהנחה שהקלפים בסדרה מתחלקים 2-2 ואז מזרח חייב לשחק את ה Q או לשחק את ה 10 ולהניח שה Q היא קלף שלישי בסדרה בידו של מערב? על פי עקרון הבחירה המוגבלת, הכרוז צריך להניח שההסתברות שה Q נמצאת במערב גבוהה יותר ולשחק את ה 10. אם יזכה בלקיחה, עליו להמשיך ב A שיפיל את ה Q של מערב. חישוב סטטיסטי מראה כי ההסתברות שה Q נמצאת במערב גבוהה בערך פי 2 מההסתברות שהוא נמצא במזרח.
פלטה
{{פירושונים|
ניקולאס פוסטהומוס
פעילות הצלה בתקופת מלחמת העולם השנייה
פוסטהומוס ואשתו קיבלו את בפ לביתם והתייחסו אליה כאל בתם. הם ידעו על יהדותה אך כלפי חוץ הציגוה כיתומה מרוטרדם. בפ הצטרפה לאחיותיה המאמצות בלימודיהן בבית הספר וגם שם ידעו המורים על זהותה האמיתית.
ספרות מודרניסטית
היסטוריה
התאוריות של זיגמונד פרויד וארנסט מאך השפיעו על הכותבים המודרניסטים המוקדמים. בין היצירות המודרניות המוקדמות ניתן למנות את "אובו המלך" של אלפרד ז'ארי מ-1896 ו"לב המאפליה" מאת ג'וזף קונרד מ-1902. פרנץ קפקא עסק בתחושת חוסר האונים של האדם מול הבירוקרטיה האטומה. בשנים שלפני מלחמת העולם הראשונה הגיע לשיא זרם האימג'יזם בהנהגתו של עזרא פאונד שדגל בפואטיקה מינימליסטית.
אריה בינה
תולדות חייו
בשנת 1933 עלה לארץ כדי להימנע מגיוס לצבא ועבד כפועל בניין בתל אביב. ב-1935 הצטרף למושב כפר הרא"ה שבעמק חפר (שאז נקרא "ארגון ב'"). בד בבד עם העבודה החקלאית, הקדיש זמן לפעילות "ההגנה" באזור, וכן לימד בישיבה אותה הקים הרב משה צבי נריה. והתכתב עם גדולי התקופה, כהרבנים עוזיאל, פרנק, כץ ואחרים. הממונה עליו ב"הגנה" היה דן אפשטיין. בהשפעתו התגייס בראשית מלחמת העולם השנייה ליחידה הטכנית של חיל האוויר המלכותי.
קינטיקה כימית
בכימיה פיזיקלית, קינטיקה כימית או קינטיקת התגובה היא תחום המחקר של קצב התגובה בתגובה כימית. ניתוח ההשפעות של תנאי תגובה שונים על קצב התגובה נותן מידע על מנגנון התגובה ומצב המעבר של התגובה הכימית. ב-1864, ניסח פיטר ווגה את חוק פעולת המסות שקובע כי מהירות התגובה הכימית עומדת ביחס ישיר לכמות של החומרים המגיבים. ניסוח חוק זה היה תחילתו של המחקר בתחום הקינטיקה הכימית.
קצב התגובה
הקינטיקה עוסקת בקביעה ניסויית של קצבי תגובה שמהם משוואת הקצב וקבוע קצב התגובה נגזרים. משוואות קצב חיוניות קיימות עבור תגובות מסדר אפס (בתנאים אלה קצבי התגובה לא תלויים בריכוז ההתחלתי), תגובות מסדר ראשון, ותגובות מסדר שני, וניתן לגזור אותן עבור סדרים אחרים באמצעות שימוש בחשבון דיפרנציאלי ואינטגרלי.
טמפרטורה
כמו כן, ניתן לקבוע את הקינטיקה הכימית באמצעות קפיצת טמפרטורה. שיטה זו כוללת שימוש בעלייה חדה בטמפרטורה וצפייה בשינויים בקצב התגובה של תהליך שיווי המשקל הכימי.
כרמיה
ראו גם
}}
אבשלום אליצור
קורות חייו
ב-1987 הוציא לאור את ספרו "לפני ולפנים – עיונים פסיכואנליטיים במקרא וביהדות", שהפך רב-מכר. למרות היותו אוטודידקט חסר כל השכלה אקדמית ואף חסר תעודת בגרות, התקבל אליצור למסלול לתואר דוקטור בפיזיקה בהמלצתו של פרופ' יקיר אהרונוב מאוניברסיטת תל אביב, לאחר ששמע הרצאה שלו במכון ויצמן על מכניקת הקוונטים. זמן קצר לאחר פרסום ספרו, אהרונוב היה המנחה שלו. אליצור היה מקורב אליו במשך שנים רבות ואף ניסח חלק ממאמריו. אליצור סיים את הדוקטורט ב-1999 במכון להיסטוריה ופילוסופיה של המדעים והרעיונות ע"ש כהן ובחוג לפיזיקה, באוניברסיטת תל אביב. פרופ' שניאור ליפסון ממכון ויצמן מינהו ליועצו.